Source: https://e-justice.europa.eu/content_member_state_case_law-13-ew-hu.do?member=1
Timestamp: 2020-07-13 01:43:16
Document Index: 22082441

Matched Legal Cases: ['Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ']

Tagállami ítélkezési gyakorlat - Anglia és Wales
Ez a rész az Egyesült Királyság ítélkezési gyakorlatát ismerteti, az Anglia és Wales joghatósága alá tartozó területekre összpontosítva. Az ismertetés elsősorban a nyilvánosan elérhető adatbázisokban szereplő ítélkezési gyakorlatról ad tájékoztatást.
Anglia és Wales nyilvánosan elérhető ítélkezési gyakorlata
Az Egyesült Királyság Anglia és Wales joghatósága alá tartozó területén működő bíróságok ítélkezési gyakorlatának jelentős része nyilvánosan is elérhető.
A Polgári Fellebbviteli Bíróság (Civil Court of Appeal), a Közigazgatási Bíróság (Administrative Court) és az Egyesült Királyság Legfelsőbb Bírósága (Supreme Court) ítélkezési gyakorlatát teljes egészében közzétették. A Büntető Fellebbviteli Bíróság (Criminal Court of Appeal) és a Felsőbíróság (High Court) egyes további ítéleteit akkor teszik közzé, ha az adott ügyek különös jogi jelentőséggel bírnak, vagy pedig a közérdeket érintik.
Az ítélkezési gyakorlatot 1997 óta teszik közzé, bár egyes korábbi ítéletek is hozzáférhetők. Az ítéletet általában annak meghozatalát legalább 24 órával és legfeljebb 2 héttel követően teszik közzé.
A Fellebbviteli Bíróság Polgári, illetve Büntető Kollégiumának (Civil and Criminal Divisions of the Court of Appeal), továbbá a Közigazgatási Bíróságnak az érintett bíró által kiválasztott ítéleteit a BAILII (Brit és Ír Jogi Tájékoztatási Intézet, British and Irish Legal Information Institute) adatbázisában díjmentesen közzéteszik. Ha egy felsőbírósági ítélet nem érhető el a BAILII adatbázisában, annak egy példányát közvetlenül a bíróságtól lehet kikérni.
Az 1996. november 14. és 2009. július 30. között hozott ítéleteket a Lordok Háza Fellebbviteli Bizottságától (Appellate Committee) lehet kikérni. Ezek az ítéletek díjmentesen hozzáférhetők.
A BAILII (Brit és Ír Jogi Tájékoztatási Intézet, British and Irish Legal Information Institute) adatbázisa a Fellebbviteli Bíróság Polgári, illetve Büntető Kollégiumának, továbbá a Közigazgatási Bíróságnak az ítéleteit tartalmazza. Ezek az ítéletek díjmentesen hozzáférhetők. A BAILII adatbázisában a Lordok Háza által 1838 óta hozott ítéletek is szerepelnek.
A BAILII honlapja a következő döntvénytárakat tartalmazza:
Anglia és Wales Fellebbviteli Bíróságának (Court of Appeal) (Polgári Kollégium, Civil Division) határozatai
Anglia és Wales Fellebbviteli Bíróságának (Court of Appeal) (Büntető Kollégium, Criminal Division) határozatai
Anglia és Wales Felsőbíróságának (High Court) (Közigazgatási Bíróság) határozatai
Anglia és Wales Felsőbíróságának (Tengerészeti Kollégium, Admiralty Division) határozatai
Anglia és Wales Felsőbíróságának (Kancelláriai Kollégium, Chancery Division) határozatai
Anglia és Wales Felsőbíróságának (Kereskedelmi Bíróság, Commercial Court) határozatai
Anglia és Wales Felsőbíróságának (a Legfelsőbb Bíróság Költségekkel Foglalkozó Hivatala, Supreme Court Cost Office) határozatai
Anglia és Wales Felsőbíróságának (Államkincstárral Foglalkozó Bíróság, Exchequer Court) határozatai
Anglia és Wales Felsőbíróságának (Családjogi Kollégium, Family Division) határozatai
Anglia és Wales Felsőbíróságának (Királyi Fellebbviteli Kollégium, King's Bench Division) határozatai
Anglia és Wales Felsőbíróságának (Üzleti Bíróság, Mercantile Court) határozatai
Anglia és Wales Felsőbíróságának (Szabadalmi Bíróság, Patents Court) határozatai
Anglia és Wales Felsőbíróságának (Királynői Fellebbviteli Kollégium, Queen's Bench Division) határozatai
Anglia és Wales Felsőbíróságának (Műszaki és Építésügyi Bíróság, Technology and Construction Court) határozatai
Anglia és Wales Szabadalmi Megyei Bíróságának (Patents County Court) határozatai
A BAILII honlapja az Egyesült Királyság alábbi közigazgatási döntőbíróságai (tribunals) által hozott határozatok adatait is tartalmazza:
Másodfokú Közigazgatási Döntőbíróság (Upper Tribunal) (Közigazgatási Fellebbviteli Tanács, Administrative Appeals Chamber)
Másodfokú Közigazgatási Döntőbíróság (Pénzügyi és Adójogi Tanács, Finance and Tax)
Másodfokú Közigazgatási Döntőbíróság (Ingatlanügyi Tanács, Lands Chamber)
Elsőfokú Közigazgatási Döntőbíróság (Egészségügyi, Oktatási és Szociális Ellátásokkal Foglalkozó Tanács, Health, Education and Social Care Chamber)
Elsőfokú Közigazgatási Döntőbíróság (Adójogi Tanács, Tax)
Az Egyesült Királyság Versenyjogi Panaszokkal Foglalkozó Közigazgatási Döntőbírósága (Competition Appeals Tribunal)
Nominet – az Egyesült Királyság Vitarendezési Szolgálata (Dispute Resolution Service)
Az Egyesült Királyság Munkaügyi Panaszokkal Foglalkozó Közigazgatási Döntőbírósága (Employment Appeal Tribunal)
Az Egyesült Királyság Pénzügyi Szolgáltatásokkal és Pénzpiacokkal Foglalkozó Közigazgatási Döntőbíróságainak (Financial Services and Markets Tribunals) határozatai
Az Egyesült Királyság Menekült- és Bevándorlási Ügyekkel Foglalkozó Közigazgatási Döntőbírósága (Asylum and Immigration Tribunal)
Az Egyesült Királyság Tájékoztatási Ügyekkel Foglalkozó Közigazgatási Döntőbírósága (Information Tribunal), a Nemzetbiztonsági Panaszbizottsággal (National Security Appeals Panel) együtt
Az Egyesült Királyság Jövedelemadó-ügyekkel Foglalkozó Különleges Biztosságának (Special Commissioners of Income Tax) határozatai
Az Egyesült Királyság Szociális Biztonsági és Gyermekvédelmi Ügyekkel Foglalkozó Biztosságának (Social Security and Child Support Commissioners) határozatai
Az Egyesült Királyság Hozzáadottértékadó- és Jövedékiadó-ügyekkel Foglalkozó Foglalkozó Közigazgatási Döntőbíróságainak (VAT & Duties Tribunals) határozatai
Az Egyesült Királyság Hozzáadottértékadó- és Jövedékiadó-ügyekkel Foglalkozó Közigazgatási Döntőbíróságainak (Vámügyi Tanács, Customs) határozatai
Az Egyesült Királyság Hozzáadottértékadó- és Jövedékiadó-ügyekkel Foglalkozó Közigazgatási Döntőbíróságainak (Jövedéki Tanács, Excise) határozatai
Az Egyesült Királyság Hozzáadottértékadó- és Jövedékiadó-ügyekkel Foglalkozó Közigazgatási Döntőbíróságainak (Biztosítási Díjak Megadóztatásával Foglalkozó Tanács, Insurance Premium Tax) határozatai
Az Egyesült Királyság Hozzáadottértékadó- és Jövedékiadó-ügyekkel Foglalkozó Közigazgatási Döntőbíróságainak (Hulladéklerakók Megadóztatásával Foglalkozó Tanács, Landfill Tax) határozatai
BAILII, Lordok Háza, Lordok Háza, a BAILII honlapja